钦定古今图书集成/理学汇编/经籍典/第187卷 > 杨时春秋义 > 《夏四月辛卯尹氏卒》
## 钦定古今图书集成/理学汇编/经籍典/第187卷 > 杨时春秋义 > 《夏四月辛卯尹氏卒》

外卒皆名，而此言“尹氏”者，讥世爵也。古者为臣不敢
贰其君，故非衔君命，则束修之问不出境，所以致臣
节也。生无相问，则其死也，何讣告之有乎？不书可也。
后世国乱君昏，而为大夫者交政于中国，故生或同
盟，死或相讣，非礼也。故《春秋》于其讣告而书之，所以
正臣子之分。